Nordjyllands Politi ved, at der normalt bliver lavet flere indbrud i private hjem i påskeferien, hvorfor politiet anbefaler, at borgerne holder et ekstra godt øje i påskedagene. I øvrigt skal man tænke sig om, hvordan man efterlader sit hjem, når man er bortrejst. - Vi kan se, at det særligt er i folks ferie, at anmeldelserne stiger. Derfor anbefaler vi, at man laver aftaler med naboen om at holde øje, og at man selv sørger for, at ens hus ser beboet ud, selvom man er bortrejst eller taget til påskefrokost, siger politikommissær Sune Myrup fra Nordjyllands Politi. Han pointerer at politiet har en klar målsætning om, at så få som overhovedet muligt skal vende hjem til et indbrud. - Vi arbejder kontinuerligt med at få identificeret og anholdt de gerningsmænd, der står bag indbruddene – ligesom vi målretter vores patruljering mod de områder, der er særligt plaget af indbrud, siger politikommissæren.
Indbrudstyvene holder ikke fri. Derfor giver Nordjyllands Politi her 10 gode råd til at sænke risikoen for, at det bliver dit hjem, der får ubudne gæster i påsken.